Anastasas Mikojanas

Anastasas Mikojanas (, armėn. Անաստաս Միկոյան , 1895 m. lapkričio 25 d. – 1978 m. spalio 21 d.) – tarybinis partinis ir valstybės veikėjas. A. Mikojanas – unikalus politinis ilgaamžis, pradėjęs karjerą kartu su Leninu, o baigęs – valdžioje esant L. Brežnevui.

 Biografija 
1916 m. – baigė Tifliso (Tbilisis) dvasinę akademiją, mokėsi dvasinėje akademijoje;

1917 m. – pradėjo aktyviai veikti bolševikų partijoje;

1918 m. – eserų ir anglų kariuomenės suimtas, kaip vienas iš 26-šių Baku komisarų, vienintelis iš jų nesušaudytas;

1919 m. – dirbo partinį darbą Baku, Maskvoje, Azerbaidžiano profsąjungų vadovas;

1920 m. – Nižnij Novgorodo srities partijos sekretorius;

1922–1924 m. – RKP(b) Pietryčių biuro sekretorius, nuo 1924 m. – Šiaurės Kaukazo krašto sekretorius;

1926 m. – paskirtas TSRS vidaus ir užsienio prekybos liaudies komisaru;

1930–1934 m. – TSRS tiekimo liaudies komisaras;

1934–1938 m. – TSRS maisto pramonės liaudies komisaras;

1938–1949 m. – TSRS užsienio prekybos liaudies komisaras, ministras;

1937–1955 m. – kartu ir TSRS Ministrų tarybos pirmininko pavaduotojas;

1953 m. kovo – rugpjūčio mėn. – TSRS vidaus ir užsienio prekybos, vėliau – prekybos ministras;

1955–1957 m. ir 1958–1954 m. – TSRS Ministrų Tarybos pirmininko pirmasis pavaduotojas, 

1957–1958 m. – pirmininko pavaduotojas;

1964–1965 m. – TSRS Aukščiausiosios Tarybos Prezidiumo pirmininkas 1965–1974 m. – TSRS Aukščiausiosios Tarybos prezidiumo narys;

Nuo 1974 m. iki 1978 m.– pensijoje.

1922 m. – kandidatas į VKP(b CK narius, 1923–1976 m. – TSKP CK narys:

1926–1935 m. – kandidatas į CK Politinio biuro narius, 1935–1966 m. – Politinio biuro narys;
1-8 šaukimų TSRS Aukščiausiosios Tarybos deputatas:

1943 m. – Socialistinio darbo didvyris;

Palaidotas Novodevičės kapinėse Maskvoje.

 Papildoma informacija 
 A. Mikojano politinio ilgaamžiškumo viena priežasčių – prisitaikymas, dažniausiai stodavo stipresniojo pusėn. Visada palaikydavo J. Staliną, NKVD represijas, buvo jų organizatoriumi;
 Kalbėdamas VKP(b) XVII suvažiavime tapo rekordininku, net 41 kartą paminėdamas J. Stalino vardą, tačiau buvo vienas pirmųjų, pradėjusių smerkti Stalino kultą po jo mirties;
 Kontroversiškai vertinama jo veikla vadovaujant TSRS prekybai: liaudyje buvo populiarus posakis „Nėra mėsos, nėra sviesto, nėra miltų, nėra muilo, bet užtat yra Mikojanas“;
 1932 m. viešojo maitinimo įstaigoje įvedė garsiąsias „žuvies dienas“, buvo tarybinės reklamos akcijų pradininkas;
 A. Mikojanas organizavo Ermitažo meno kolekcijų pardavimą į užsienį, siekiant gauti valiutos;
 1942 m. lapkričio 6 d. Maskvos Raudonojoje Aikštėje į A. Mikojaną buvo pasikėsinta;
 1956 m. A. Mikojanas kartu su M. Suslovu ir G. Žukovu nusprendė jėga numalšinti liaudies sukilimą prieš komunizmą Vengrijoje; 1962 m. aktyviai ginklu malšino gyventojų nepasitenkinimą tarybine santvarka Novočerkaske;
 1962 m. Karibų krizės metu A. Mikojanas Kuboje derėjosi su F. Kastro dėl tarybinių raketų demontavimo ir prisidėjo prie taikaus krizės išsprendimo;
 Turėjo penkis vaikus, vienas buvo mokslininkas, keturi tapo lakūnais (vienas – Tarybų Sąjungos didvyris); anūkas Stasas Naminas – garsus TSRS ir Rusijos muzikantas; brolis Artiomas – akademikas, vienas naikintuvų MiG kūrėjų.

 Šaltiniai 

Kategorija:TSRS politikai